DECIZIA COMISIEI
din 22 ianuarie 2009
de scutire a anumitor părți de la extinderea la anumite piese pentru biciclete a taxei antidumping instituite prin Regulamentul (CEE) nr. 2474/93 al Consiliului asupra bicicletelor originare din Republica Populară Chineză, menținut și modificat ultima dată prin Regulamentul (CE) nr. 1095/2005, și de ridicare a suspendării de la plata taxei antidumping extinse la anumite piese pentru biciclete originare din Republica Populară Chineză, acordată anumitor părți în conformitate cu Regulamentul (CE) nr. 88/97 al Comisiei
[notificată cu numărul C(2009) 157]
(2009/48/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”),
având în vedere Regulamentul (CE) nr. 71/97 al Consiliului din 10 ianuarie 1997 de extindere a taxei antidumping definitive, instituite prin Regulamentul (CEE) nr. 2474/93 asupra bicicletelor originare din Republica Populară Chineză, la importurile de anumite piese pentru biciclete originare din Republica Populară Chineză și de percepere a taxei extinse aplicate importurilor respective înregistrate în conformitate cu Regulamentul (CE) nr. 703/96 (2) (denumit în continuare „regulamentul de extindere”),
având în vedere Regulamentul (CE) nr. 88/97 al Comisiei din 20 ianuarie 1997 privind autorizarea scutirii importurilor de anumite piese pentru biciclete originare din Republica Populară Chineză în ceea ce privește extinderea, în temeiul Regulamentului (CE) nr. 71/97 al Consiliului, a taxei antidumping instituite prin Regulamentul (CEE) nr. 2474/93 al Consiliului (3) (denumit în continuare „regulamentul de scutire”), în special articolul 7,
după consultarea Comitetului consultativ,
întrucât:
(1)
După intrarea în vigoare a regulamentului de scutire, un anumit număr de asamblatori de biciclete au introdus cereri în temeiul articolului 3 din acest regulament, solicitând scutirea de taxa antidumping extinsă la importurile de anumite piese pentru biciclete originare din Republica Populară Chineză prin Regulamentul (CE) nr. 71/97 (denumită în continuare „taxa antidumping extinsă”). Comisia a publicat în Jurnalul Oficial al Uniunii Europene liste succesive de asamblatori de biciclete (4) pentru care plata taxei antidumping extinse în ceea ce privește importurile lor de piese esențiale pentru biciclete declarate de liberă circulație a fost suspendată, în conformitate cu articolul 5 alineatul (1) din regulamentul de scutire.
(2)
Ca urmare a publicării unei liste a părților în curs de examinare (5), s-a fixat o perioadă de examinare. Această perioadă a fost definită ca fiind cuprinsă între 1 ianuarie 2007 și 30 iunie 2008. S-a trimis un chestionar tuturor părților în curs de examinare, solicitând informații cu privire la operațiile de asamblare efectuate în timpul perioadei de examinare corespunzătoare.
A. CERERI DE SCUTIRE CARE AU BENEFICIAT DE SUSPENDĂRI ANTERIOARE
1. Cereri de scutire admisibile
(3)
Comisia a primit din partea părților enumerate în tabelul 1 toate informațiile necesare pentru stabilirea admisibilității cererilor lor. Aceste părți au beneficiat de suspendare după această dată. Informațiile primite au fost examinate și, după caz, verificate la sediile părților în cauză. Pe baza acestor informații, Comisia a considerat că cererile prezentate de către părțile enumerate în tabelul 1 sunt admisibile, în temeiul articolului 4 alineatul (1) din regulamentul de scutire.
Tabelul 1
Denumirea
Adresa
Țara
Codul adițional TARIC
Blue Ocean Hungary Ltd.
Sukorói u. 8, 8097 Nadap
HU
A858
Canyon Bicycles GmbH
Koblenzer Straβe 236, 56073 Koblenz
DE
A856
Euro Bike Products
Ul. Starolecka 18, 61-361 Poznan
PL
A849
KOVL spol. s.r.o.
Choceradská 3042/20, 14100 Prague
CZ
A838
MICPOL
Ul. Myśliborska 93A/62, 03-185 Warsaw
PL
A839
N&W Cycle GmbH
Mühlenhof 5, 51598 Friesenhagen
DE
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
A850
Special Bike Società Cooperativa
Via dei Mille n. 50, 71042 Cerignola (FG)
IT
A533
(4)
Faptele stabilite în final de către Comisie arată că, pentru operațiunile de asamblare a bicicletelor efectuate de toți solicitanții, valoarea pieselor originare din Republica Populară Chineză folosite în cadrul operațiunilor lor de asamblare era mai mică de 60 % din valoarea totală a pieselor utilizate pentru aceste operațiuni. În consecință, aceștia din urmă nu intră sub incidența articolului 13 alineatul (2) din regulamentul de bază.
(5)
Din acest motiv și în conformitate cu articolul 7 alineatul (1) din regulamentul de scutire, părțile enumerate în tabelul de mai sus ar trebui să fie scutite de taxa antidumping extinsă.
(6)
În conformitate cu articolul 7 alineatul (2) din regulamentul de scutire, părțile enumerate în tabelul 1 ar trebui să fie scutite de taxa antidumping extinsă de la data primirii cererilor lor. În plus, datoria lor vamală care decurge din taxa antidumping extinsă trebuie considerată drept nulă de la data primirii cererii de scutire.
2. Cereri de scutire inacceptabile și retrageri
(7)
Partea menționată în tabelul 2 de mai jos a depus, de asemenea, cereri de scutire de taxa antidumping extinsă.
Tabelul 2
Denumirea
Adresa
Țara
Codul adițional TARIC
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
A857
(8)
Partea respectivă nu a transmis un răspuns la chestionar.
(9)
Dat fiind că partea menționată în tabelul 2 nu îndeplinește criteriile de acordare a scutirii stabilite la articolul 6 alineatul (2) din regulamentul de scutire, Comisia i-a respins cererile de scutire în conformitate cu articolul 7 alineatul (3) din regulament. Prin urmare, suspendarea plății taxei antidumping extinse menționate la articolul 5 din regulamentul de scutire trebuie ridicată și respectiva taxă trebuie percepută de la data primirii cererii prezentate de partea în cauză.
B. CERERI DE SCUTIRE CARE NU AU BENEFICIAT DE SUSPENDĂRI ANTERIOARE
1. Cereri de scutire admisibile, care ar trebui să beneficieze de suspendare
(10)
Părțile interesate sunt informate cu privire la primirea unei alte cereri de scutire introduse, în conformitate cu articolul 3 din regulamentul de scutire, de către o parte menționată în tabelul 3. Suspendarea plății taxei antidumping extinse, ca urmare a acestei cereri, ar trebui să fie aplicată la data prevăzută în coloana intitulată „Data aplicării”:
Tabelul 3
Denumirea
Adresa
Țara
Scutire în temeiul Regulamentului (CE) nr. 88/97
Data aplicării
Codul adițional TARIC
Winora-Staiger GmbH
Max-Planck-Straβe 6, 97526 Sennfeld
DE
Articolul 5
27.11.2008
A894
2. Cereri de scutire neadmisibile
(11)
Părțile enumerate în tabelul 4 au prezentat, de asemenea, cereri de scutire de la plata taxei antidumping extinse:
Tabelul 4
Denumirea
Adresa
Țara
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
(12)
Cu privire la aceste părți, ar trebui să se noteze că cererile lor nu au îndeplinit criteriile de admisibilitate prevăzute în articolul 4 alineatul (1) din regulamentul de scutire, dat fiind faptul că toți acești solicitanți utilizează piese esențiale pentru biciclete în vederea producției sau asamblării de biciclete în cantități mai mici de 300 de unități din același tip pe lună.
(13)
Aceste părți au fost informate în consecință și li s-a acordat oportunitatea de a formula observații. Acestor părți nu li s-a acordat nicio suspendare,
ADOPTĂ PREZENTA DECIZIE:
Articolul 1
Părțile enumerate în tabelul 1 de mai jos sunt scutite de extinderea, prin Regulamentul (CE) nr. 71/97, a taxei antidumping definitive, instituite prin Regulamentul (CEE) nr. 2474/93 al Consiliului (6) asupra bicicletelor originare din Republica Populară Chineză, la importurile de anumite piese pentru biciclete originare din Republica Populară Chineză.
Scutirea este aplicată, pentru fiecare parte, de la data indicată în coloana intitulată „Data aplicării”.
Tabelul 1
Lista părților scutite
Denumirea
Adresa
Țara
Scutire în temeiul Regulamentului (CE) nr. 88/97
Data aplicării
Codul adițional TARIC
Blue Ocean Hungary Ltd.
Sukorói u. 8, 8097 Nadap
HU
Articolul 7
30.1.2008
A858
Canyon Bicycles GmbH
Koblenzer Straβe 236, 56073 Koblenz
DE
Articolul 7
4.12.2007
A856
Euro Bike Products
Ul. Starolecka 18, 61-361 Poznan
PL
Articolul 7
6.8.2007
A849
KOVL spol. s.r.o
Choceradská 3042/20, 14100 Prague
CZ
Articolul 7
29.3.2007
A838
MICPOL
Ul. Myśliborska 93A/62, 03-185 Warsaw
PL
Articolul 7
17.4.2007
A839
N&W Cycle GmbH
Mühlenhof 5, 51598 Friesenhagen
DE
Articolul 7
11.10.2007
A852
Radsportvertrieb Dietmar Bayer GmbH
Zum Acker 1, 56244 Freirachdorf
DE
Articolul 7
25.6.2007
A850
Special Bike Società Cooperativa
Via dei Mille n. 50, 71042 Cerignola (FG)
IT
Articolul 7
22.1.2008
A533
Articolul 2
Cererea de scutire de taxa antidumping extinsă, prezentată în conformitate cu articolul 3 din Regulamentul (CE) nr. 88/97 de către partea menționată în tabelul 2 de mai jos, se respinge.
Suspendarea plății taxei antidumping extinse, în conformitate cu articolul 5 din Regulamentul (CE) nr. 88/97, este ridicată pentru partea în cauză de la data indicată în coloana intitulată „Data aplicării”.
Tabelul 2
Lista părților pentru care trebuie ridicată suspendarea
Denumirea
Adresa
Țara
Suspendare în temeiul Regulamentului (CE) nr. 88/97
Data aplicării
Codul adițional TARIC
Eusa Mart
European Sales & Marketing GmbH & Co. KG
An der Welle 4, 60322 Frankfurt am Main
DE
Articolul 5
7.1.2008
A857
Articolul 3
Partea menționată în tabelul 3 de mai jos constituie lista actualizată a părților în curs de examinare, în conformitate cu articolul 3 din Regulamentul (CE) nr. 88/97. Suspendarea plății taxei antidumping extinse, ca urmare a acestor cereri, a fost aplicată de la data prevăzută în coloana intitulată „Data aplicării” din tabelul 3.
Tabelul 3
Denumirea
Adresa
Țara
Suspendare în temeiul Regulamentului (CE) nr. 88/97
Data aplicării
Codul adițional TARIC
Winora-Staiger GmbH
Max-Planck-Straβe 6, 97526 Sennfeld
DE
Articolul 5
27.11.2008
A894
Articolul 4
Cererile de scutire de taxa antidumping extinsă, formulate de părțile enumerate în tabelul 4 de mai jos, se resping.
Tabelul 4
Lista părților pentru care cererea de scutire se respinge
Denumirea
Adresa
Țara
Cicli B Radsport Bornmann Import + Versand
Königstor 48, 34117 Kassel
DE
MSC Bikes SL
C/Hostalets, Nave 3. Pol. Ind. Puig-Xorigué, 08540 Centelles, Barcelona
ES
Articolul 5
Prezenta decizie se adresează statelor membre și părților enumerate la articolele 1, 2, 3 și 4.
Adoptată la Bruxelles, 22 ianuarie 2009.